ოლეგ პანფილოვი

ოლეგ პანფილოვი (დ. 27 სექტემბერი, 1957 — გ. 10 თებერვალი 2023) — ჟურნალისტი და პუბლიცისტი. ილიას სახელმწიფო უნივერსიტეტის პროფესორი, გორის უნივერსიტეტის საპატიო დოქტორი (2010) ტელეკომპანია პირველი კავკასიურის გადაცემის "საქართველო ოლეგ პანფილოვთან ერთად" წამყვანი. აშშ–ს ჟურნალისტთა დაცვის კომიტეტის მოსკოვის ბიუროს ხელმძღვანელი (1993); საჯაროობის დაცვის ფონდის მონიტორინგის ხელმძღვანელი (1994–2000), რუსეთის ჟურნალისტთა კავშირთან არსებული ექსტრემალური ჟურნალისტიკის ცენტრის დირექტორი (2000-2010 წ.).

ბიოგრაფია
დაიბადა 1957 წელს ქ. ლენინაბადში (ამჟამად ხუჯანდი) ტაჯიკეთის სსრ;

დაამთავრა ლენინაბადის პედაგოგიური ინსტიტუტის (ამჟამად ხუჯანდის სახელმწიფო უნივერსიტეტი) სამხატვრო–გრაფიკული ფაკულტეტი 1979 წ;

სტუდენტობის წლებში მონაწილეობდა მოსკოვის სახელმწიფო უნივერსიტეტისა და ტაჯიკეთის მეცნიერებათა აკადემიის არქეოლოგიურ და ეთნოგრაფიულ ექსპედიციებში;

1979–1989 წლებში – უფროსი ლაბორანტი, ტაჯიკეთის ისტორიის, არქეოლოგიისა და ეთნოგრაფიის ინსტიტუტის მეცნიერ–თანამშრომელი, პარალელურად, ეწეოდა პედაგოგიურ საქმიანობას სოფლების სკოლებში;

1984–1990 წლებში იყო ტაჯიკეთის ტელევიზიის, გადაცემის „საუკუნეების სიღრმიდან“ ავტორი და წამყვანი;

1989–1991 წლებში ტაჯიკეთის კულტურის ფონდის უფროსი ექსპერტი, რესპუბლიკის ისტორულ და კულტურულ ძეგლთა დაცვის საზოგადოების თავმჯდომარის მოადგილე;

1991 წლიდან რესპუბლიკური გაზეთის „სოგლასიე“ კორესპონდენტი;

1991 წლის ნოემბრიდან „ნეზავისიმაია გაზეტას“ ტაჯიკეთის ბიუროს საკუთარი კორესპონტენტი (პარალელურად თანამშრომლობდა გაზეთთან „როსსიისკიე ვესტი“, რადიოსადგურთან „იუნოსტი“ და სააგენტოსთან „ასოშიეიტიდ პრესს“);
1993 წლის ოქტომბერში დაამთავრა ვარშავის საერთაშორისო უფლებათა დაცვის სკოლა;

1993 წელს აშშ–ს ჟურნალისტთა დაცვის კომიტეტის მოსკოვის ბიუროს ხელმძღვანელი; 27 წიგნის ავტორი; 8 ფილმის სცენარის ავტორი; არქეოლოგიის პრობლემათა, ტაჯიკეთის კულტურის და ა.შ. 50–ზე მეტი სამეცნიერო ნაშრომის ავტორი. რუსეთის, აშშ–ს, პაკისტანის, ირანის, ისრაელის, პოლონეთის, ბულგარეთის, გერმანიის, ჩეხეთის, შვედეთის ჟურნალებსა და გაზეთებში 5000–ზე მეტი სტატიის ავტორი; იყო შვედეთში გამომავალი ჟურნალის „ცენტრალური აზია“ (1995–1998) მთავარი რედაქტორის პირველი მოადგილე;

1984 წელს აღმოსავლეთმცოდნეობის ასოციაციის წევრი;

1990 წელს ზოასტრიული კოლეჯის საკოორდინაციო საბჭოს წევრი;

1983 წელს კლდოვანი ზედაპირის ხელოვნების მსოფლიო მემკვიდრეობის კომიტეტის (-) წევრი;

1991 წელს ბომბეიში დაჯილდოებულია ზოასტრიული კოლეჯის მედლით;

1995 წელს რუსეთის ჟურნალისტთა კავშირის პრემიის ლაურეატი;

1992 წელს იძულებული გახდა დაეტოვებინა ტაჯიკეთი ფიზიკური ანგარიშსწორების მუქარის გამო;

1994–1997 წლებში მონაწილეობდა ტაჯიკთაშორის მოლაპარაკებებში, გაეროს ეგიდით გაერთიანებული ტაჯიკეთის ოპოზიციის (თეირანი, ისლამაბადი, ქაბული, ალმა-ატა, აშხაბადი) ექსპერტი ადამიანის უფლებათა საკითხებში;

1992 წლიდან ცხოვრობდა მოსკოვში, მაგრამ პრინციპულად რჩებოდა ტაჯიკეთის მოქალაქედ და უარს აცხადებდა რუსეთის მოქალაქეობაზე;

2008 წლის 1 სექტემბერს მიენიჭა საქართველოს მოქალაქეობა „ქვეყნის წინაშე განსაკუთრებული დამსახურებებისათვის“,

2009 წლის 8 ნოემბრიდან მუდმივად ცხოვრობს თბილისში.

2009 წელს საქართველოს საგარეო საქმეთა სამინისტროს მიერ წარდგენილი იყო ეუთოს წარმომადგენლის კანდიდატობაზე მედიის თავისუფლების საკითხებში;

დაქორწინებული, ცოლი უკრაინის მოქალაქეა, ჰყავს ქალიშვილი ტატიანა, დ. 1980 წელს, ორი შვილიშვილი.